Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10687

3. Megjegyzés: A repülési eljárások paramétereiben és az üzemeltetési eljárásokban érintett pilóták részére vonatkozó információk a PANS OPS I. kötetében találhatók. A látás utáni és a műszer szerinti repülési eljárások kidolgozására vonatkozó követelmények a PANS OPS II. kötetében találhatók. Bizonyos Államok által használatos akadályvédelmi követelmények és eljárások eltérhetnek a PANS- OPS-től, és biztonsági okokból fontos ezen különbségek ismerete. 3.2 Az ajtók bezárása után a légijármű parancsnoka felelős a fedélzeten tartózkodó összes hajózószemélyzeti tag, utas és az elhelyezett teherárú biztonságáért. A parancsnok felelős továbbá a repülőgép üzemeltetéséért és biztonságáért attól a pillanattól kezdve, amikor a repülőgép a felszállás céljából történő indulásra készen áll addig, mikor az a repülés után végleg megáll és az elsődleges hajtómű egységeket leállítják. 3.3 Amennyiben a repülőgép vagy az utasok biztonságát fenyegető vészhelyzet esetében olyan tevékenységre van szükség, amellyel megsértik a helyi előírásokat vagy eljárásokat, a légijármű parancsnoka késedelem nélkül értesítse erről az illetékes helyi hatóságot. Ha az állam, amelynek felségterületén az esemény bekövetkezik így rendelkezik, a légijármű parancsnoka bármely ilyen előírás megsértéséről nyújtson be jelentést az állam illetékes hatósága számára; ebben az esetben a jelentés másolatát nyújtsa be továbbá a lajstromozó állama számára is. Az ilyen jelentéseket a lehető legrövidebb időn, általában 10 napon belül nyújtsák be. 3.4 A légijármű parancsnoka felelős a legközelebbi illetékes hatóság lehető leggyorsabb értesítéséért a repülőgépet érintő minden olyan balesetről, amelynek következménye bármely személy súlyos vagy halálos sérülése illetve a repülőgép vagy más anyagi javak jelentős károsodása. Megjegyzés: A „súlyos sérülés” kifejezés meghatározása a 13. Annex-ben, a „jelentős károsodás” kifejezés magyarázata a Baleset/repesemény Jelentési Kézikönyvben – ADREP Manual – (Doc 9156) található. 3.5 Ajánlás – A légijármű parancsnokának a repülőgép fedélzetén álljon rendelkezésére az átrepült területen működő kutató és mentő szolgálatokra vonatkozó összes alapvető tájékoztatás. 3.6 Veszélyes árúk

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes